Crohnova bolest
Crohnova bolest je hronična upalna bolest probavnog trakta koju karakterizira transmuralna upala (upala koja zahvaća čitavu stijenku) i diskontinuitentne (engl. skip) lezije (između mjesta zahvaćenih lezijom postoje dijelovi nepromijenjene stijenke). Ime je dobila po američkom liječniku Burrillu Crohnu koji ju je prvi dijagnosticirao i opisao. Crohnova bolest je upalna bolest crijeva i može zahvatiti bilo koji dio probavnog trakta od usta do anusa. Simptomi su hronični proljev, grčevita bol u trbuhu, povišena temperatura, gubitak apetita i tjelesne težine. Uzrok nije poznat, ali se pretpostavlja da je u pitanju poremećaj imunskog sistema. Nedovoljno ili neprikladno liječenje može dovesti do komplikacija kao što su fistule, apscesi, krvarenja iz debelog crijeva, a također može doći do sekundarnih upala brojnih drugih organa. Liječenje se provodi sulfasalazinom, mesalazinom i kortikosteroidima.